《桐柏崇道观》
宋代·张无梦

桐柏观周匝，千峰累翠螺。
地高阴气少，天近日光多。
三井云雷起，一坛鸾鹤过。
谁言紫微后，无客继仙科。

作者简介：凤翔府人，字灵隐，号鸿濛子。师事陈抟，多得微旨。与种放、刘海蟾为方外友。游天台，登赤城，庐于琼台观。真宗召对，授著作郎，辞之。赐还山，令台州给著作郎俸以养老。有《琼台集》。